
RAPORT
privind aprobarea cererii de finanțare și a devizului general estimativ pentru depunerea la Ministerul Dezvoltării, Lucrărilor Publice și Administrației a proiectului privind obiectivul “Asigurarea infrastructurii pentru transport verde în orașul Deta - Realizarea de piste pentru biciclete la nivel local”.
Având în vedere faptul că la data de 10.05.2022 a fost publicat în Monitorul Oficial al României nr. 467 bis partea I Ordinul pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR, componenta 10- Fondul, Local, act normativ care a intrat în vigoare la data publicării; 

Văzând prevederile Planului Național de Redresare și Reziliență, Componenta C10 – Fondul Local, Operațiunea I.1.4 - Asigurarea infrastructurii pentru transportul verde – infrastructurii pentru biciclete la nivel local/metropolitan;
Ținând cont de cap. 4, alin. 4.2.9 din Ghidul specific, articol prin care pentru completarea cererii de finanțare, beneficiarii transmit o Hotărâre a Consiliului Local de aprobare pentru depunea proiectului;

              Propunem Consiliului Local al Orașului Deta, adoptarea unei Hotărâri privind aprobarea cererii de finanțare și a devizului general estimativ pentru depunerea la Ministerul Dezvoltării, Lucrărilor Publice și Administrației a proiectului privind obiectivul “Asigurarea infrastructurii pentru transport verde în orașul Deta - Realizarea de piste pentru biciclete la nivel local”.

